193 
Prve pojave velikoga množtva ovih muha za domaće su 
životinje najopasnije. 
Žitelji onih predjela, u kojima se Golubačke muhe legu 
tvrde, da se još pod konac svibnja i u početku lipnja znadu 
pojaviti 2—3 roja mušica; ali oni potječu od kasno razvitih 
čahura i dakle zaostalih muha; one se spoje u rojeve od raz- 
mjerno malo individua, pak su s toga i manje opasne. 
Osobito je to, da Golubačke muhe nikada ne idu pojedince, 
već uvijek sad u većim sad u manjim rojevima, to biva i onda, 
kada im je zlo vrijeme zakrčilo daljnji put. 
U takim većim ili manjim četama, — koje narastu više puta 
u ogromne čopore, — vidi ih se pred vlaZnimi pećinami i na 
sjenatim mjestama, gdje amo tamo poletavaju, samo u tako 
ogromnim rojevima napadaju na marhu u blizini, a onda ne- 
prestano oko njih lete i posvuda ih prate. 
Prije nego Golubačke muhe podju na put, skupe se u veće 
hrpe obično prije sunčanoga ishoda, jer jeu to doba na donjem 
Dunavu sve do 6 ili 7 sati u jutro obično bezvjetrica. Već ranim 
jutrom polaze oveći rojevi od svojih legla niz potoke k Dunavu, 
gdje onda u ogromnih množina lete povrh valova Dunava. 
To sakupljanje traje njekoliko dana, pak se zato vrieme 
noću i preko dana, da izmaknu velikoj žegi ili plohi, uvlače pod 
šumsko lišće ili na vlažna mjesta, u šupljine ili u hladne pećine 
zaštićene od vjetra. I ovo je upravo dalo narodu povoda, da iz- 
mišlja različitih bajka, tobože, da bi se Golubačke muhe radjale 
u pećinama, dočim one tu traže sigurna utočišta samo od vanj- 
skih nepogoda. 
Kad se skupljaju, vidjet ih je na milijune pred otvorima 
pećina, u šumskom hladu i duž potoka tako, da su takova mje- 
sta sasvim nepristupačna, a pastir je prinudjen da potjera stado 
na goletna mjesta, kuda ga dakako muhe rado ne prate. To je 
dakako samo onda, kada sunce silno žeže, kada daždi ili kad 
vjetar duše; — u svako drugo vrijeme daje gusta šuma i grmlje 
mnogo jaču obranu od napadaja Golubačke muhe. 
Kako već rekosmo sakupljaju se pojedini rojevi njekim na- 
gonom u ogroman jedan čopor i lebde nad valovima Dunava. 
Naraste li on kako valja, onda muhe ostave svoja skrovišta i lete 
13 
